సమర్గా నది
సమర్గా నది రష్యా యొక్క దూర ప్రాచ్యంలో (Far East) గల ప్రిమోర్స్కి క్రై (Primorsky Krai) ప్రాదేశిక భూభాగానికి ఉత్తర కొనన ప్రవహించే ఒక చిన్న తీరప్రాంత నది (Coastal River). ఈ నది సిఖోటే-అలిన్ (Sikhote-Alin) పర్వత శ్రేణిలో పుట్టి సుమారు 220 కి.మీ. దూరం ప్రయాణించి జపాన్ సముద్రం (Sea of Japan) లో కలుస్తుంది. సిఖోటే-అలిన్ పర్వతాలకు చెందిన ఈ నదీ వ్యవస్థ అసాదారణమైన జీవవైవిధ్యతను కలిగివుంది. విభిన్న రకాల సాల్మన్ జాతి చేపలకు ఈ నదీ బేసిన్ సహజసిద్ధమైన ఆవాస కేంద్రం. అరుదైన వృక్ష మరియు జంతుజాలంతో కూడిన సమర్గా నదీ పరివాహక ప్రాంతం ఒక అద్వితీయమైన పర్యావరణ వ్యవస్థ. అయితే సదూర ప్రాంతంలో అందులోను పర్వత ప్రాంతాలలో ప్రవహిస్తున్నందువల్ల, ఇక్కడ నెలకొన్న అత్యంత ప్రతికూలమైన వాతావరణ పరిస్థితులు కారణంగా ఈ నదీ పర్యావరణ వ్యవస్థలో మానవ జోక్యం దాదాపుగా కనిపించదు.
సతారా
సతారా, మహారాష్ట్రలోని ఒక జిల్లా, పట్టణము మరియు జిల్లా కేంద్రము. జిల్లా వైశాల్యం 10,480 కి.మీ.² 2001 జనాభా లెక్కల ప్రకారం జిల్లా జనాభా 2,808,994. ఇందులో 14.17% మంది పట్టణ ప్రాంతాలలో ఉన్నారు.. జిల్లా ముఖ్యపట్టణం సహారా కాక ఇతర పట్టణాలు వాయి, కరాడ్, కోరెగావ్, కొయనానగర్, మహాబలేశ్వర్, పంచగని. జిల్లాకు ఉత్తరాన పూణె, తూర్పున సోలాపూర్, దక్షిణాన సాంగ్లీ, పడమర రత్నగిరి జిల్లాలున్నాయి.
జిల్లాకు పడమటి హద్దుగా సహ్యాద్రి పర్వత శ్రేణి ఉత్తర దక్షిణ దిశలో విస్తరించి ఉంది. ఇది పడమటి కనుమలులో భాగం. ఎగువ కృష్ణానది, దాని ఉపనది భీమా నది ఈ జిల్లాలో ముఖ్యమైన నదులు మరియు నీటి వనరులు. పర్వత ప్రాంతాలలో విలువైన కలప లభిస్తుంది. నీటి పారుదల ఉన్న చోట్ల నేల సారవంతమైనది మరియు మంచి పంటలు పండుతుంది. జిల్లా పశ్చిమ భాగంలో సంవత్సర వర్షపాతం 5మీటర్ల వరకు ఉంటుంది. తూర్పుకు వెళ్ళినకొద్ది వర్షపాతం తక్కువ.